CELEX: 22019D1229
Language: sl
Date: 2019-04-11 00:00:00
Title: Sklep Skupnega odbora EGP št. 99/2019 z dne 11. aprila 2019 o spremembi Priloge I (Veterinarske in fitosanitarne zadeve) k Sporazumu EGP [2019/1229]

18.7.2019   
               
               
                  SL
               
               
                  Uradni list Evropske unije
               
               
                  L 192/53
               
            
         SKLEP SKUPNEGA ODBORA EGP št. 99/2019
         z dne 11. aprila 2019
         o spremembi Priloge I (Veterinarske in fitosanitarne zadeve) k Sporazumu EGP [2019/1229]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Izvedbena uredba Komisije (EU) 2019/591 z dne 11. aprila 2019 o spremembi Priloge V k Uredbi (ES) št. 136/2004 glede vključitve Združenega kraljestva Velika Britanija in Severna Irska ter nekaterih njegovih kronskih odvisnih ozemelj na seznam tretjih držav, iz katerih je dovoljen vnos pošiljk slame in sena (1) v Unijo, je treba vključiti v Sporazum EGP.
                  
               
                     (2)
                  
                  
                     Izvedbena uredba Komisije (EU) 2019/589 z dne 11. aprila 2019 o spremembi Priloge III k Uredbi (ES) št. 1251/2008 glede vključitve Združenega kraljestva Velika Britanija in Severna Irska ter nekaterih njegovih kronskih odvisnih ozemelj na seznam tretjih držav, ozemelj, območij ali kompartmentov, iz katerih je dovoljen vnos pošiljk živali iz ribogojstva v Evropsko unijo (2), je treba vključiti v Sporazum EGP.
                  
               
                     (3)
                  
                  
                     Izvedbeni sklep Komisije (EU) 2019/599 z dne 11. aprila 2019 o spremembi Priloge k Odločbi 2007/453/ES v zvezi z BSE-statusom Združenega kraljestva Velika Britanija in Severna Irska ter njegovih kronskih odvisnih ozemelj (3) je treba vključiti v Sporazum EGP.
                  
               
                     (4)
                  
                  
                     Ta sklep se nanaša na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
                  
               
                     (5)
                  
                  
                     Prilogo I k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Poglavje I Priloge I k Sporazumu EGP se spremeni:
            
                        1.
                     
                     
                        v točki 115 (Uredba Komisije (ES) št. 136/2004) dela 1.2 se doda naslednja alinea:
                        
                                    „—
                                 
                                 
                                    
                                       32019 R 0591: Izvedbena uredba Komisije (EU) 2019/591 z dne 11. aprila 2019 (UL L 100I, 11.4.2019, str. 20).“
                                 
                              
                  
                        2.
                     
                     
                        v točki 86 (Uredba Komisije (ES) št. 1251/2008) dela 4.2 se doda naslednja alinea:
                        
                                    „—
                                 
                                 
                                    
                                       32019 R 0589: Izvedbena uredba Komisije (EU) 2019/589 z dne 11. aprila 2019 (UL L 100I, 11.4.2019, str. 14).“
                                 
                              
                  
                        3.
                     
                     
                        v točki 49 (Odločba Komisije 2007/453/ES) dela 7.2 se doda naslednja alinea:
                        
                                    „—
                                 
                                 
                                    
                                       32019 D 0599: Izvedbeni sklep Komisije (EU) 2019/599 z dne 11. aprila 2019 (UL L 103, 12.4.2019, str. 31).“
                                 
                              
                  
         
            Člen 2
            Besedila izvedbenih uredb (EU) 2019/589 in (EU) 2019/591 ter Izvedbenega sklepa (EU) 2019/599 v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.
         
         
            Člen 3
            Ta sklep začne veljati 12. aprila 2019 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 11. aprila 2019
            
               
                  Za Skupni odbor EGP
               
               
                  Predsednik
               
               Claude MAERTEN
            
         
         
            (1)  UL L 100I, 11.4.2019, str. 20.
         
         
            (2)  UL L 100I, 11.4.2019, str. 14.
         
         
            (3)  UL L 103, 12.4.2019, str. 31.
         
            (*1)  Navedena ni nobena ustavna zahteva.